আম্বেদকর নগর জেলা

আম্বেদকর নগর হল ভারতের উত্তর প্রদেশ রাজ্যের একটি জেলা। এই জেলাটি অযোধ্যা বিভাগের অন্তর্গত। এই জেলাটি ১৯৯৫ সালের ২৯ সেপ্টেম্বর তৎকালীন ফৈজাবাদ জেলা (বর্তমানে অযোধ্যা জেলার) অংশ ছিল। এই জেলাটি তৎকালীন মুখ্যমন্ত্রী মায়াবতী ভীমরাও আম্বেদকরের স্মরণে নামকরণ করেছিলেন। আম্বেদকর নগর জেলার মোট আয়তন ২৩৫০ বর্গকিলোমিটার। আম্বেদকর নগর উত্তর প্রদেশের উত্তর-পূর্ব অংশে অবস্থিত। এই জেলাটি ২৬°৯' থেকে ২৬°৪০' উত্তর অক্ষাংশ এবং ৮২°১২' থেকে ৮৩°০৫' পূর্ব দ্রাঘিমাংশে অবস্থিত। জেলাটির মোট ভৌগোলিক আয়তন প্রায় ২৩৫০ বর্গকিলোমিটার। পূর্ব থেকে পশ্চিমে জেলার মোট দৈর্ঘ্য প্রায় ৭৫ কিমি এবং উত্তর থেকে দক্ষিণে প্রস্থ প্রায় ৪২ কিমি। সরায়ু নদী হল প্রধান নদী এবং এটি জেলার উত্তর সীমানায় অবস্থিত। তাণ্ডা, রাজেসুলতানপুর, রামনগর এবং বাশখারি ব্লকগুলি এই নদীর ধারে অবস্থিত এবং এর জল সেচের জন্য ব্যবহার করা হয়। দেবহাট লেক, রাজেসুলতানপুর লেক এবং হংসওয়ার লেক থেকে বাশখারি ব্লকে সেচের জন্য জল ব্যবহার করা হয়। কাটেহারি ব্লকে দারভান লেকের জল সেচের জন্য ব্যবহার করা হয়। আকবরপুর শহরটি টনস (তমসা) নদীর তীরে অবস্থিত যা শহরটিকে আকবরপুর এবং শাহজাদপুর দুটি অংশে বিভক্ত করেছে। এই জেলার জলবায়ু পূর্ব উত্তর প্রদেশের সাথে সাদৃশ্যপূর্ণ। এই জেলার জলবায়ুকে তিনটি ঋতুতে ভাগ করা যেতে পারে। শীত ঋতু (নভেম্বর থেকে ফেব্রুয়ারি) গ্রীষ্ম ঋতু (মার্চ থেকে জুন) মৌসুমী ঋতু (জুন থেকে অক্টোবর) শীত ঋতু নভেম্বর থেকে ফেব্রুয়ারি পর্যন্ত স্থায়ী হয়। নভেম্বর মাসে উচ্চচাপ বলয়টি উত্তর-পশ্চিম ভারত থেকে বিস্তৃত হয়ে সমগ্র উত্তর প্রদেশকে জুড়ে দেয়। এই মাসে তাপমাত্রা হ্রাস পায় সর্বোচ্চ এবং সর্বনিম্ন যথাক্রমে ৩২.১৫ °C এবং ৮.৯৫ °C । ২০১১ সালের ভারতীয় জনগণনা অনুসারে আম্বেদকর নগর জেলার জনসংখ্যা ২,৩৯৭,৮৮৮ জন। জনসংখ্যায় এটি ভারতে ১৮৬তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,০২১ জন (প্রতি বর্গমাইলে ২,৬৪০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ১৮.৩৫%। আম্বেদকর নগর প্রতি ১০০০ পুরুষের জন্য ৯৭৬ জন মহিলা লিঙ্গ অনুপাত রয়েছে এবং সাক্ষরতার হার ৭৪.৩৭%। হিন্দুধর্ম হল আম্বেদকর নগর জেলার প্রধান ধর্ম যেখানে ১.৯৮৫.৬৫৪ জন হিন্দু (৮২.৮১%)। ইসলাম ৪০১,৬৭৮ জন মুসলিম (১৬.৭৫%) সহ দ্বিতীয় বৃহত্তম ধর্ম। অন্যান্য ধর্মের মধ্যে রয়েছে ২.৫৩৬ জন খ্রিস্টান (০.১১%), ১.৮১৭ জন বৌদ্ধ (০.০৮%), ৮৬৯ জন শিখ (০.০৪%), ২৩৫ জন জৈন (০.০১%)। এই জেলার সরকারী ভাষা হিন্দি এবং উর্দু। আম্বেদকর নগর জেলার সর্বাধিক কথ্য ভাষা হল হিন্দি এবং আওয়াধি। আম্বেদকর নগর জেলা টেক্সটাইল শিল্প, পাওয়ার প্লান্ট, চিনি শিল্প এবং সিমেন্ট উৎপাদন কেন্দ্রের জন্য পরিচিত। তাণ্ডা শহর "তাণ্ডা টেরিকট" এর জন্য সুপরিচিত। এই জেলার প্রধান অর্থনৈতিক পরিকাঠামো হল কৃষিভিত্তিক শিল্প, ছোট প্রতিষ্ঠান, পাওয়ার লুম এবং কৃষিকাজ। তাণ্ডার কাছে মখদুম নগর এলাকায় এনটিপিসির তাণ্ডা তাপবিদ্যুৎ কেন্দ্র নামে পরিচিত। এই জেলার আকবরপুরে একটি চিনির কারখানা রয়েছে । মহামায়া রাজকিয়া অ্যালোপ্যাথিক মেডিকেল কলেজ, সদরপুর তাণ্ডা - একটি সরকারি মেডিকেল কলেজ রাজকিয়া ইঞ্জিনিয়ারিং কলেজ, আম্বেদকর নগর - একটি সরকারি ইঞ্জিনিয়ারিং কলেজ মহামায়া কলেজ অফ এগ্রিকালচারাল ইঞ্জিনিয়ারিং অ্যান্ড টেকনোলজি, আকবরপুর - একটি সরকারি কৃষি প্রকৌশল কলেজ ভিজেভি কলেজ অফ টেকনোলজি, রামনগর "History | Ambedkarnagar | India" (ইংরেজি ভাষায়)। সংগ্রহের তারিখ ২০২২-১০-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ambedkarnagar | Birthplace Of Ram Manohar Lohiya | India" (ইংরেজি ভাষায়)। সংগ্রহের তারিখ ৮ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Decadal Variation In Population Since 1901"। censusindia.gov.in। সংগ্রহের তারিখ ৩০ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Table C-01 Population by Religion: Uttar Pradesh"। censusindia.gov.in। Registrar General and Census Commissioner of India। ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ambedkar Nagar district - About"। সংগ্রহের তারিখ ২৩ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Varma, Subodh (২৫ ফেব্রুয়ারি ২০১৭)। "Region where almost all kids anaemic | Uttar-Pradesh Election News - Times of India"। The Times of India (ইংরেজি ভাষায়)। সংগ্রহের তারিখ ৫ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)